NaiveNeuron/SloPal huggingface dataset:
Bugár Béla, podpredseda NR SR (2017-12-05):
Ďakujem za slovo. Vy ste tu, pán kolega, neboli vtedy, keď vaša bývalá kolegyňa, ktorá radšej utiekla z vášho poslaneckého klubu, povedala, že tu v parlamente, bohužiaľ, nie sú slušní ľudia. No ale treba povedať, že vy ste sem doniesli neslušnosť. Vy ste len kvôli tomu, že váš opozičný kolega mal iný názor, tak ste mu vysypali injekčné striekačky na hlavu. Vy ste sem doniesli krik a šaškovanie. Vy si myslíte, že so zvýšeným hlasom môžte prekričať nejakým spôsobom povedzme pravdu? Asi nie. Vy tu hovoríte o nejakej zlej definícii Goebbelsovej metódy. Viete, čo je Goebbelsova metóda? „Stokrát opakovaná lož sa stáva pravdou“, no vy ste Goebbelsom opozície. Nič iné nerobíte, len klamete a zavádzate. A dokonca môžem povedať, že ste tu pomaličky ako zlodej, ktorý kričí, že chyťte zlodeja. Však vo vašom prípade, jedine vo vašom prípade je povedané, že skutok sa stal, len je premlčaný, lebo ste daňový podvodník. Ešte zneužili ste ešte aj matku na daňový podvod – a vy nás tu budete poučovať?! Vy tu budete kričať na poslancov? Že sa nehanbíte. A prepáčte, vy ste aj klamár. Vy ste klamali vtedy, keď ste hovorili, že ponúkli vám 20 mil. za pád vlády Ivety Radičovej. Klamete vtedy, keď obviňujte iných, ale klamete, samozrejme, aj vtedy, keď sa jedná o vašich daňových rôznych záležitostiach. Radšej budete zatĺkať a klamať. Aby ste rozumeli tomu slovu, čo jej klamať, tak po anglicky je to liar, ale môžem povedať aj po maďarsky, lebo poslednú dobu máte nejakého dobrého priateľa predsedu SMK, je to hazug, aby ste vedeli, takže toto slovo sa naučte, lebo to ste vy. (Potlesk.)
Laurenčík, Milan, podpredseda NR SR (2021-06-24):
Na faktické poznámky bude teraz reagovať pán poslanec Marek Šefčík.
Šimečka, Michal, podpredseda NR SR (2024-02-01):
Ďakujem pekne. Ešte je čas na jednu otázku od pani poslankyne Mesterovej na ministerku kultúry Martinu Šimkovičovú, a tá otázka znie: „Ste presvedčená, že vaše vysielanie v TV Slovan je v súlade so zákonom? Ako sa staviate k podaniu poslankýň Národnej rady v tejto veci? Dokedy plánujete ako ministerka vysielať reláciu na jednej súkromnej televízii?“ Prosím, pani ministerka.
Ďurica, Ondrej, poslanec NR SR (2021-05-12):
Ďakujem za slovo, pán podpredseda. Chcem podporiť kolegu Suju, pretože my sme naozaj absolvovali niekoľkohodinové stretnutie s potravinármi, kde sme sa detailne oboznámili s ťažkosťami a s problémami, ktoré tento sektor jednoducho trápia. Mnohé tie veci sú naozaj existenčné pre týchto ľudí a tie čísla a tie údaje, ktoré tu kolega Suja prezentoval, to si nevymyslel. To boli jednoducho veci, ktoré oni dokladali a ktoré, ktoré sú pravdivé a sú tak, ako sú. Skutočne nemajú jednoduchú, nemajú jednoduchú situáciu. Bijú na poplach, dožadujú sa pomoci. Taká zaujímavosť na záver. Keď sme odchádzali z toho stretnutia, tak nám povedali: Tlmočte v Národnej rade, že pokiaľ nám vláda a zúčastnené jednoducho inštitúcie alebo teda dotknuté ministerstvo nepomáhajú, tak nech nás aspoň nechajú na pokoji. Toto bolo to, čo odznelo na záver. Ďakujem.
Glváč, Martin, podpredseda NR SR (2016-04-28):
Ďakujem pekne. S reakciou na faktickú poznámku pán poslanec Poliačik.
Bugár, Béla, podpredseda NR SR (2019-06-26):
Končím rozpravu k tomuto bodu programu. Pán navrhovateľ, chcete zaujať stanovisko k rozprave? Nie. Spravodajca? Nie. Prerušujem rokovanie o tomto bode. Nasledujúcim bodom je prvé čítanie o návrhu poslankyne Simony Petrík na vydanie zákona o poskytovaní služby starostlivosti o deti v detských skupinách (tlač 1498). Pani poslankyňa, nech sa páči, máte slovo. (Rokovanie o návrhu poslankyne Národnej rady Slovenskej republiky Simony Petrík na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 1498.)
Zajac, Pavol, poslanec NR SR (2013-06-25):
Ďakujem vám, pán kolega, za to, že ste poukázali na to, že homoloby a Výbor LGBTI dostal do tohto návrhu zákona bod, ktorým sa rozširuje osobitný motív, nenávisť pre sexuálnu orientáciu. Ja spolu s kolegom Kvasničkom som v druhom čítaní pripravil pozmeňujúci návrh, ktorým sme navrhovali vypustiť tento bod, tento osobitný motív, myslím si, že len 37 poslancov bolo za tento pozmeňujúci návrh. A preto som bol rád, keď pán prezident aj kvôli tomuto bodu vrátil tento návrh zákona späť do Národnej rady Slovenskej republiky. A bol som rád, keď ste spomenuli výročie príchodu svätých Cyrila a Metoda na Slovensko, 1150. výročie, ktoré tohto roku budeme oslavovať, lebo obyvatelia Slovenska cez svojich zástupcov v Národnej rade Slovenskej republiky sa musia aj týmto hlasovaním rozhodnúť, či sa hlásime k odkazu svätých Cyrila a Metoda, k našej ústavnosti, alebo k tomu, aby homoloby, Výbor LGBTI takéto návrhy zákonov dával do Národnej rady Slovenskej republiky. O toto sa dneska hrá. Preto som bol veľmi rád, keď ste spomenuli ten odkaz na našu ústavnosť, na ústavu, na ktorú sme skladali všetci sľub. Ďakujem.
Šeliga, Juraj, podpredseda NR SR (2020-04-02):
Ďakujem pekne. S reakciou na faktické poznámky pán poslanec Ferenčák.
Sulík, Richard, predseda NR SR (2010-11-03):
Ďakujem. Desiati poslanci sa prihlásili, deviati poslanci sa prihlásili s faktickými poznámkami. Uzatváram možnosť prihlásiť sa s faktickou poznámkou. A slovo má pani poslankyňa Tkáčová.
Pčolinský, Peter, podpredseda NR SR (2023-06-16):
Pani poslankyňa, spravodajcovia tu neboli, ani tu nie sú. Ani tí náhradníci tu neboli, ani tí náhradníci tu neboli. Majú byť v robote od rána. Ja som tu od trištvrte na osem. Majú tu byť aj spravodajcovia. Veľmi dobre vedeli, že idú tieto návrhy zákonov. Napriek tomu tu neboli. Kvôli tomu prepadli na koniec schôdze. Ja osobne principiálne nesúhlasím s týmto, že budem si chodiť do roboty kedy chcem a potom keď prídem, tak budem žiadať, tak teraz mi dajte ten zákon, lebo teraz som prišiel. Ja s tým osobne nesúhlasím. To znamená, všeobecný súhlas nie je. A nakoľko v tejto chvíli Národná rada nie je uznášaniaschopná, nedá sa o tom ani hlasovať. Ale pokiaľ na tom budete trvať, môžme o tom v utorok o jedenástej normálne hlasovať ako o procedurálnom návrhu. (Reakcia predrečníčky.) Rozumiem, dobre. Čiže v utorok o jedenástej, v utorok o jedenástej o tom dáme hlasovať, o tomto procedurálnom návrhu, áno, áno, rozumiem. Ďakujem pekne. Pani poslankyne, páni poslanci, podľa schváleného programu pristúpime k rokovaniu o bodoch 70 a 71 programu, ku ktorým bude zlúčená rozprava . Najskôr pristúpime k druhému čítaniu o návrhu poslanca Milana Vetráka na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh má parlamentnú tlač 1667, spoločná správa výborov má tlač 1667a. Teraz poprosím pána poslanca Milana Vetráka, aby návrh zákona uviedol. Ešte sa chcem spýtať, kto bude spravodajca, pretože pán poslanec Šeliga tu nie, čiže (reakcia predkladateľa), pán poslanec Kyselica. Nech sa páči, pán poslanec Vetrák, môžte. (Rokovanie o návrhu poslanca Národnej rady Slovenskej republiky Milana Vetráka na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1667.)
Danko, Andrej, predseda NR SR (2016-12-08):
Prosím, prezentujme sa a hlasujme. (Hlasovanie.) Prítomných 113, za 48, proti 10, zdržalo sa 55. Konštatujem, že Národná rada neschválila navrhované uznesenie. Teraz pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji, tlač 306, bod 50 schváleného programu. Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, poslankyni Natálii Blahovej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony , tlač 306.)
Pellegrini, Peter, podpredseda NR SR (2020-07-14):
Ďakujem veľmi pekne. Otváram všeobecnú rozpravu. Konštatujem, že som dostal jednu písomnú prihlášku, za klub strany SMER – SD vystúpi pán poslanec Ladislav Kamenický. Potom dám možnosť prihlásiť sa do rozpravy ústne. Nech sa páči, pán poslanec, máte slovo.
Pellegrini, Peter, predseda NR SR (2023-11-24):
Pán poslanec Bartek.
Hort, Milan, podpredseda NR SR (2011-09-09):
S faktickými poznámkami sa prihlásili páni poslanci Ľubomír Petrák, Peter Šuca. Poprosím všetkých, ktorí ešte chcú niečo povedať, čo sa netýka tohoto bodu, aby tak urobili mimo sály. Páni poslanci, poprosím o pokoj, aby mohli tí, ktorí chcú reagovať na predrečníka pokojne vystúpiť. Pán poslanec Ľubomír Petrák, nech sa páči.
Ďuriš Nicholsonová, Lucia, podpredsedníčka NR SR (2016-11-30):
Pán poslanec Osuský, nech sa páči s faktickou.
Grendel, Gábor, podpredseda NR SR (2021-07-23):
No, bežne sa stáva, že sa spravodajcovia prestriedajú, ale preverím, preverím, čo ste mi povedali, aj to uznesenie, ktoré ste citovali, ja som ho nevidel, takže dajte mi chvíľočku čas. Vyhlasujem prestávku do 20. hodiny a dovtedy sa to skúsime zistiť, dobre? (Prestávka.)
Laššáková, Jana, podpredsedníčka NR SR (2014-03-26):
Ďakujem pekne, pán spravodajca. Otváram všeobecnú rozpravu. Do rozpravy som dostala písomné prihlášky dvoch pánov poslancov, a to pán poslanec Jozef Mihál a pán poslanec Pavol Zajac sa hlásia do rozpravy. Ale keďže pán spravodajca avizoval, že má záujem vystúpiť v rozprave, nech sa páči, máte slovo.
B. Bugár, podpredseda NR SR: (2003-06-18):
Ešte predtým čo dám slovo spravodajcovi, chcem vyzvať všetkých predsedov poslaneckých klubov, keby teraz išli za rokovaciu miestnosť do malej zasadačky, pán predseda Národnej rady zvoláva len predsedov poslaneckých klubov počas rokovania. Takže chcel by som upozorniť aj tých predsedov poslaneckých klubov, ktorí  momentálne nie sú v zasadačke, aby teda prišli okamžite, aby sa záležitosti okolo zmluvy dali prerokovať. Pokračujeme ďalej a dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, poslancovi Jurajovi Liškovi. Pán poslanec, nech sa páči.
Sulík, Richard, predseda NR SR (2011-03-31):
Nech sa páči.
Jančula, Tibor, poslanec NR SR (2016-11-29):
Keďže v spoločnej správe nie sú žiadne pozmeňujúce a doplňujúce návrhy, hlasovali sme o pozmeňujúcom návrhu, ktorý odznel v rozprave, a mám splnomocnenie gestorského výboru a odporúčam hlasovať o tom, že predložený návrh zákona prerokujeme v treťom čítaní ihneď.
Laššáková, Jana, doterajšia podpredsedníčka NR SR (2016-03-23):
Pán poslanec Martin Poliačik.
Pellegrini, Peter, predseda NR SR (2015-05-28):
No tak nech sa páči, dokončite.
Blaha, Ľuboš, poslanec NR SR (2014-11-10):
Pán kolega Kaník, začali ste Thatcherovou, osobné útoky vtedy, keď dochádzajú argumenty. Ale potom celá táto schôdza je zo strany opozície jeden, jedna veľká absencia argumentu. Lebo vy stále celú schôdzu iba osobne útočíte. Alebo mám chápať ako argument slovo „čvarga“? Mám chápať ako argument slovo „svine“? To sú ako argumenty? To chápete ako argument podľa nejakej logiky, alebo...? Však vy nás osobne urážate celý deň. A vy nám idete rozprávať, že my sme ad hominem? Pán kolega, a toto isté, ja úplne súhlasím s Vilom Jasaňom, ja sa za vás hanbím. Reálne sa za vás hanbím, za tie čvargy, za tie svine a za takéto... Naozaj ten slovník, ten slovník toho rapera Ega, ktorý je fakt tragický a je hrozný, tak ďaleko viac pripomínate vy s tými vašimi čvargami a podobne. To si uvedomte. (Potlesk.) Čiže to je ďalšia vec. Pán kolega Kaník hovorí, že fámy. Ale aké fámy, pán kolega? Ja som hovoril, ja som citoval denník SME z roku 2005, to ešte dokonca ani Penta nevlastnila, takže mám pocit, že to by ste mohli brať ešte relatívne vážne. Tam hovorili o tom, že ste mali potencionálne zinkasovať 22 mil., pardon, nie vy, ale váš brat. Čiže klientelizmus ako vyšitý. Z toho sa nevyzujete. No a keď hovoríte o tej liberálnej demokracii, viete, vy ste si na váš dôchodkový systém, na to, že ste sprivatizovali dôchodky ľudí, vy ste si vypomohli inšpiráciou z Pinochetovho Čile. To je fantastická demokracia. Pinochet posielal odborárov do koncentračných táborov. To bola úžasná demokracia. To je ten váš vzor. Tak to je fakt fantastické. Čiže, páni kolegovia, takto spackaná... (Reakcia z pléna.) Pani Vášáryová, vy sa, prosím vás, ku mne nevyjadrujte! Ja táram? Pinochetovo Čile zaviedlo dôchodkový systém, ktorým sa inšpiroval Kaník. Čo mi na to poviete, povedzte, pani herečka? Takto spackaná mimoriadna schôdza, to naozaj na Slovensku nemá obdoby. Hystéria namiesto argumentov. Arogancia namiesto slušnosti. A Kaník, klientelista Kaník namiesto dôveryhodného politika. To je zlé. (Potlesk.)
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 144 poslancov, za 143, proti nikto, nikto sa nezdržal, nehlasoval 1. Konštatujem, že Národná rada vyslovila súhlas s touto zmluvou. Dva procedurálne návrhy. Pán podpred... á, štyri. Nech sa páči, pán podpredseda Bugár.
Danko, Andrej, predseda NR SR (2017-04-04):
Nech sa páči, pán minister.
Danko, Andrej, predseda NR SR (2017-05-18):
Ďakujem. Otváram rozpravu. Do rozpravy som dostal poverených členov poslaneckého klubu prihlásených pána poslanca Marosza, pána poslanca Ivana za Slobodu a Solidaritu a pán Marosz za OĽANO. Následne sa prihlásili ešte traja rečníci, pani poslankyňa Zemanová, Dostál a pán poslanec Heger. Ďakujem. Nech sa páči, pán poslanec Marosz.
Mezenská, Helena, poslankyňa NR SR (2015-05-27):
Pán poslanec Hlina, chcem vás v tejto argumentácii aj vo vašom vystúpení podporiť. Rovnako ako vy si myslím, že nárast zadlžovania slovenských domácností a nárast využívania rôznych pôžičiek, spotrebiteľských úverov určite nie je dobrým sociálno-ekonomickým ukazovateľom. Práve naopak, svedčí to o tom, že naozaj ľuďom je zle, ich sociálno-ekonomické pomery ich tlačia k tomu, aby využívali takéto spotrebiteľské úvery. Je to tragické, keď siahajú práve z dôvodov zabezpečenia základných funkcií svojich domácností práve po úveroch nebankových spoločností, pretože veľmi rýchlo sa takýmto spôsobom dostanú do dlhovej špirály. Ak budete predkladať takýto program oddlžovania domácností a občanov našej krajiny, určite ho podporím. Už minulý týždeň som tu vystúpila s tým, že je to nedobré zrkadlo a vizitka našej spoločnosti, keď máme 45-tisíc dôchodcov, ktorým je z ich mizerných dôchodkov, sú sťahované a zrážané sumy, poplatky v prospech nielen exekútorov, ale aj rôznych vymáhačských spoločností rozhodcovských súdov. V tomto objeme, v tejto skupine, veľkej skupine ľudí je vysoká pravdepodobnosť, že sa nachádzajú práve občania, ktorí tieto úvery alebo ktorým sú zrážané ich poplatky z dôchodkov z neprimerane vysokých nastavených súm odmien v prospech týchto vymáhačských nebankových subjektov. A chcem potvrdiť, že nielen v Bratislave, ale aj v Poprade v centre mesta sa nachádzajú spoločnosti, ktoré doteraz ponúkajú našim spotrebiteľom, občanom, ktorí sa ocitajú v núdzi, pôžičkové programy. Myslím si, že je to svedectvom úbohosti, ak zneužívame nevedomosť ľudí a ich zlú sociálnoekonomickú situáciu.
P. Paška, predseda NR SR: (2010-02-02):
(Hlasovanie.) 136 prítomných, 115 za, 18 sa zdržalo, 3 nehlasovali. Návrh zákona sme postúpili do druhého čítania. Ďalej.
Hrnčiar, Andrej, podpredseda NR SR (2019-10-16):
Vážené panie poslankyne, vážení páni poslanci, pokračujeme popoludňajším rokovaním druhého dňa 
51. schôdze Národnej rady Slovenskej republiky. Podľa schváleného programu pristúpime k správe generálneho prokurátora Slovenskej republiky o činnosti prokuratúry v roku 2018 a poznatkoch prokuratúry o stave zákonnosti Slovenskej republiky. Správa je pod tlačou 1488 a spoločná správa výborov má tlač 1488a. Dávam slovo prvej námestníčke generálneho prokurátora Slovenskej republiky Viere Kováčikovej, aby v zastúpení generálneho prokurátora správu uviedla. (Krátka pauza pre neprítomnosť prvej námestníčky generálneho prokurátora Slovenskej republiky.) Tak vyhlasujem prestávku. Idem zistiť, čo sa deje. (Prestávka.) (Po prestávke.)
Pellegrini, Peter, podpredseda vlády SR pre investície a informatizáciu (2017-10-12):
Ďakujem veľmi pekne, vážený pán poslanec, za, za vašu otázku. Na úvod chcem poďakovať autorom poslaneckej novely zákona o verejnom obstarávaní, ktorí reflektovali na túto moju pripomienku a zapracovali ju v rámci legislatívneho procesu do jej konečného znenia, za čo som im naozaj, ešte raz, veľmi vďačný. Slovenská republika, jednotlivé rezorty, orgány verejnej moci, samosprávy, atď. platia naozaj obrovské množstvo peňazí pri príprave rôznych expertíz, analýz, konzultácií atď. súkromným nadnárodným poradenským spoločnostiam a určite viete a je všeobecne známe, že ide naozaj o nemalé sumy. Ja som presvedčený, že kvalita slovenských verejných vysokých škôl poskytuje naozaj dostatočný potenciál na to, aby sme si takéto expertízy, analýzy, poradenstvo alebo aj iné služby mohli objednať u nich priamo. Obdobnú úpravu evidujeme pri stredných školách, kedy napr. vyšší územný celok si môže od svojej strednej školy, ktorej je zriaďovateľom, objednať veci na priamo. Napríklad častokrát si u svojich hotelových škôl objednávajú vyššie územné celky catering pri organizovaní nejakých podujatí alebo iné, iné veci. A toto ma viedlo k myšlienke, aby sme aj štátu a iným orgánom verejnej moci umožnili objednať si mnohé služby od našich verejných vysokých škôl na priamo, a zároveň tak, aby sme im umožnili si aj zarobiť, aby tie desiatky a stovky miliónov ročne za poradenstvo netiekli do štyroch alebo piatich renomovaných spoločností, ale aby tieto peniaze končili priamo vo vysokých školách a mohli predstavovať celkom zaujímavý zdroj ich príjmu. Nehovoriac už o tom, že takýmto spôsobom priamo zapojíme nielen študentov, doktorandov, ale aj profesorov, profesorky do riešenia reálnych problémov, ktoré táto krajina potrebuje riešiť, a myslím si, že tým ešte viac zapájame akademické a vysokoškolské prostredie do života krajiny ako takej. Preto ešte raz, sľubujem si od toho, že do vysokých škôl z rozpočtu bude tiecť podstatne viac peňazí a vysoké školy budú môcť ukázať, že nie sú tu len na to, aby vzdelávali budúcich ľudí a pripravovali ich na pracovný trh, ale v rámci riešení svojej vedeckej činnosti a iných sú schopní pomôcť riešiť aj problémy štátu v konkrétnych daných oblastiach a môžu tak robiť bez toho, aby museli súperiť a uchádzať sa o tieto zákazky štátu vo verejných obstarávaniach, čo častokrát na to nemajú kapacitu ani chuť, ani čas, ale aby si to štát mohol objednať úplne na priamo podľa kvality konkrétnej vysokej školy, a preto si myslím, že od 1. novembra to ocenia tak orgány verejnej moci a samospráva, ako aj samotné vysoké školy, ktoré si takto budú môcť možnože zarobiť naozaj slušné peniaze a doplniť si tak svoje rozpočty. Ďakujem veľmi pekne.
Susko, Boris, poslanec NR SR (2020-09-16):
Ďakujem pekne za faktické pripomienky. Ja som nepovedal, že nemôžu byť novelizované viaceré ďalšie právne predpisy, ale tak ako citoval pán poslanec Dostál zo zákona o rokovacom poriadku, majú to byť také legislatívne zmeny a doplnky, ktoré priamo vecne a obsahovo súvisia s predkladaným návrhom zákona. Tie novelizácie ďalších právnych predpisov, ktoré som spomínal, sa týkajú aj tohto návrhu zákona, čo nerozporujem a s čím súhlasím, ale obsahujú množstvo vecne nesúvisiacich zmien a doplnkov, ktoré nesúvisia priamo s obsahom a objektom zákona o zaisťovaní majetku. A preto som namietol, a preto tvrdím alebo podľa môjho názoru sú, sú prílepkami. A keďže sú to najmä právne normy, ktoré sú kódexového typu, tak som povedal, že takéto kódexy si naozaj zaslúžia samostatnú novelizáciu a samostatnú právnu úpravu so samostatnou diskusiou a rozporovými konaniami k takýmto zmenám, ktoré priamo nesúvisia s navrhovaným znením zákona. Takže nie je pravdou, že by som ja nesúhlasil alebo nechcel, aby sa zmenili tieto, tieto právne normy, aby sa, aby sa o nich diskutovalo, ale myslím si, že by sa malo diskutovať takým spôsobom, ako si to vláda napísala aj procesne v programovom vyhlásení vlády, čo si myslím, že v tomto prípade je úplne opačný prípad. Ďakujem.
Kočiš, Eduard, poslanec NR SR (2021-12-02):
65. Ďakujem pekne za slovo, pán predseda. Opäť sme tu počuli jedno srdcervúce vystúpenie bývalého premiéra, terajšieho financmajstra, ktorý sa nám tu za rečníckym pultom začal hrať takú neznámu pre nás virtuálnu hru že World of Money. Proste ide rozdávať peniaze na všetky svetové strany a všetkú zodpovednosť hádže na poslancov Národnej rady, kdežto pred tým všetkým tu vynadá, všetkých zo všetkého poobviňuje a zároveň bude žiadať pomoc, pretože tak je to správne, tak si to prajeme. Vážený pán bývalý premiér a najhorší minister financií v Európskej únii a všetkých východných guberniách, pán Matovič, k pandémií, k vakcinácií a k obmedzeniam by sa mali vyjadrovať naozaj odborníci, nie odborníci typu Jarčuška, Krčméry, Sabaka a stále tí istí dookola, dookola, dookola ale trebalo dať na misku váh odborníkov, ktorí túto problematiku ovládajú zo strany A potom odborníkov, ktorí sú na strane B. A ľudia by si mali vybrať, čo je pre nich viac výhodné alebo k čomu viacej inklinujú. V žiadnom prípade od samého začiatku sa nemali politici čo miešať do tejto problematiky, nič o nej nevieme, vôbec tomu nerozumieme, ale to ste zjavne vy nepochopil doteraz. Rozprával ste tu o číslach, koľko dôchodcov sa nám dalo zaočkovať, koľko dôchodcov sa nám nedalo zaočkovať, koľkých obyvateľov Slovenskej republiky máme zaočkovaných druhou dávkou, ktorí sú už tretou dávkou, ktorí čakajú ešte len na tú prvú dávku. Tak ako povedal kolega Urban, musím to zopakovať, som o tom presvedčený, dôchodcovia, ktorí sa nedali zaočkovať do dnešného dňa, ich nepresvedčí ani 1 000 euro a nie 500 euro, o ktorých vy tu rozprávate ako o ďalšej atómovej zbrani, ktorá zachráni Slovensko pred covidom.
Kašper, Igor, poslanec NR SR (2020-09-24):
Pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený za spravodajcu k návrhu uvedeného zákona, tlač 212. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
P. Abrhan, poslanec: (2005-11-09):
Gestorský výbor na základe stanoviska k správe o príčinách a dopadoch lesných požiarov vyjadreného v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tejto správe v súlade s § 79 ods. 4 a § 83 zákona Národnej rady o rokovacom poriadku odporúča Národnej rade Slovenskej republiky túto správu vziať na vedomie. Návrh na uznesenie Národnej rady Slovenskej republiky je prílohou tejto správy. Ďakujem, pán predseda, skončil som.
P. Paška, predseda NR SR: (2010-02-02):
(Hlasovanie.) 140 prítomných, 120 za, 19 sa zdržalo, 1 nehlasoval. Návrh sme schválili. Pani poslankyňa Cibulková uvedie hlasovanie o návrhu uznesenia k informácii o vydaných aproximačných nariadeniach vlády Slovenskej republiky v II. polroku 2009 a o zámere prijímania aproximačných nariadení vlády Slovenskej republiky v I. polroku 2010 . Je to tlač 1431.
Hrnčiar, Andrej, podpredseda NR SR (2016-04-21):
V zmysle paragrafu 28 ods. 1 požiadala o slovo pani ministerka spravodlivosti. Nech sa páči, máte slovo.
Plevíková, Zuzana, poslankyňa NR SR (2024-09-17):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Dostál, Ondrej, poslanec NR SR (2016-10-27):
Vážená pani podpredsedníčka, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre financie a rozpočet, výbor pre hospodárske záležitosti a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani podpredsedníčka, otvore, prosím, všeobecnú rozpravu.
Zmajkovičová, Renáta, podpredsedníčka NR SR (2012-06-26):
Ďakujem. Chcem sa teraz spýtať pani spravodajkyni, či chce zaujať stanovisko? Nech sa páči.
Pčolinský, Peter, poslanec NR SR (2016-05-24):
Ďakujem za slovo. No, 40 minút o ničom, ale dobre. Pán Blaha, vy ste niekoľkokrát rozprávali o férovej a slušnej diskusii, hoci celý úvod aj počas vášho vystúpenia ste niekoľkokrát neférovo a neslušne útočili na vášho predrečníka, pána Krajniaka. A teraz k vášmu prejavu. Podľa vás je v poriadku, že Slovensko je závislé od Európskej únie? Lebo vy sa tvárite, že áno. Tvrdíte, že 70 až 80 % exportu alebo importu Slovenska je závislý od Európskej únie. Tak, prosím vás, čo iné,  ako kolónia potom sme? Ak je niekto od niekoho závislý, tak ste čo? Tak ste satelit alebo ste nejaká kolónia alebo ste len nejaké predmestie niečoho. Čiže útočili ste na pána Krajniaka v zmysle, že klame a zavádza, lebo nazýva veci pravým menom, podľa mňa a podľa mnohých ďalších. Je podľa vás v poriadku, že kedysi Slovensko ako potravinová sebestačná krajina je dnes závislá na dovoze potravín? Je pre mňa, je pre mňa až fascinujúce, ako vy sám ste fascinovaný týmto Bruselom, týmto bruselským diktátom, ako obhajujete tento chorý byrokratický aparát v Bruseli. To je normálne až fascinujúce, jak vy ste zažratý, jaký vy ste obhajca tohto Bruselu. To je normálne úžasné niečo. Ale to zrejme pramení z vašej neomarxistickej povahy, ktorá je totožná s Bruselom, hej, s bruselským aparátom. Ešte prosím, pán Blaha, vy ste niekoľkokrát vo svojom prejave v súvislosti s Milanom Krajniakom použili slovo fašizmus. Vám sa musí normálne snívať o fašizme, vy vidíte fašistov všade... (Prerušenie vystúpenia časomerom.)
Drdul, Dominik, poslanec NR SR (2023-03-15):
Ďakujem veľmi pekne. Vážený pán podpredseda, vážený pán minister, panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre financie a rozpočet a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona do 26. apríla 2023 a gestorský výbor do 28. apríla 2023. Zo znenia zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň odporúčam návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Vážený pán podpredseda, prosím, otvorte všeobecnú rozpravu.
P. Hrušovský, predseda NR SR: (2004-09-23):
Otváram rozpravu o tomto bode programu. Chcem informovať, že písomne som do rozpravy dostal tri prihlášky. Za poslanecké kluby pán poslanec Šulaj – strana Smer, Mikuš – SDKÚ a ďalej je prihlásený do rozpravy pán poslanec Čaplovič. Nech sa páči, pán poslanec Igor Šulaj.
Hatráková, Katarína, poslankyňa NR SR (2020-04-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 21. apríla 2020 vrátane gestorského výboru.
Lipšic, Daniel, poslanec NR SR (2014-06-03):
Ďakujem veľmi pekne. Pani predsedajúca, ja som si len zbežne vypočul ten návrh, ale nech ma pán poslanec Poliačik opraví, ak sa mýlim, ale tým, ako je to navrhnuté, by to znamenalo, že by vlastne vytvárala sa možnosť vytvorenia registrovaných partnerstiev osobám, ktoré sú plnoleté, ale neobmedzeného počtu. To znamená, že by to vytvorilo potenciálne možnosť aj polygamické vzťahy legalizovať. (Reakcia z pléna.) No, z toho textu to, podľa mňa, žiaľ, vyplýva. A, samozrejme, že to je problém celkovo, že ak si narysujeme ten liberálny postoj, že pokiaľ máme plnoleté osoby, ktoré sú plne právne spôsobilé a majú sa radi, dobrovoľne by sme mali ich vzťah sankcionovať. Tak potom, samozrejme, otázka vzniká, prečo len, keď sa majú dve osoby. Keď tých osôb je viacej, tak logicky ten liberálny postoj je, že aj to by malo byť legalizované. Ešte raz. Keď ide o plnoleté osoby, ktoré dobrovoľne do zväzku vstupujú, prečo to arbitrárne obmedzovať číslom dva? To je, podľa mňa, hlavný proste problém registrovaných partnerstiev osôb rovnakého pohlavia, lebo tento liberálny prístup k tomu podľa mojej mienky logicky vedie. Tam proste niet úniku. A, žiaľ, aj tento návrh, ktorý ste predložili, ak som ho dobre počúval, tak sa obávam, že, že by mohol viesť k legalizácii zväzku viac ako dvoch osôb.
P. Hrušovský, predseda NR SR: (2003-10-24):
(Hlasovanie.) Prítomných je 131 poslancov, za 57, proti 44, zdržalo sa 30. Návrh sme neschválili. Ďalší návrh. R. Hamerlik, poslanec: Áno. Pán predseda, ako tretí podal pozmeňujúce návrhy pán poslanec Karlin. Pán poslanec Karlin predložil päť pozmeňujúcich návrhov. Jeho štvrtý návrh je identický s mojím návrhom, o tom sme už hlasovali, takže hlasovať o tomto bode je bezpredmetné hlasovať, a pán poslanec navrhuje hlasovať o bodoch 1, 2, 3 spoločne a o bode 5 zvlášť.
Gyimesi, Juraj, poslanec NR SR (2020-11-03):
Pán kolega, ja znovu len veľmi normálne bez emócií sa chcem opýtať, aký by podľa vášho názoru mali názor na komunistický režim Slánský, Žingor, Horáková a iní, ktorí boli popravení v 50. rokoch v monsterprocesoch? Ďakujem.
Kolesár, Juraj, poslanec NR SR (2018-06-18):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je aj zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 7. septembra 2018 a gestorský výbor do 10. septembra 2018. Ďakujem, skončil som. Prosím, otvorte rozpravu.
Galko, Ľubomír, poslanec NR SR (2023-11-24):
Ďakujem pekne. Pán Gašpar, vy ste sa sústredili na obhajobu, prečo bolo správne, že boli zmienení obvinení policajti postavení mimo službu. Za mňa hovorím, že toto nie je hlavný spor o tom, či niekoho Matúš Šutaj Eštok postavil mimo službu, ale spôsob, ako to urobil. Neobhájili ste ho, jeho zlyhania sú jednoznačné. Po prvé neobrátil sa pri týchto obvinených policajtoch na príslušný Úrad na ochranu oznamovateľov protispoločenskej činnosti, na ktorý sa obrátiť mal. Po druhé dvoch viceprezidentov, ktorí vôbec neboli z ničoho obvinení, odstrelil z ich pozície ako také špinavé handry a opäť sa pri tom jednom neobrátil na ten zmienený úrad, na ktorý sa mal. Veď tí policajti, ten, ten Daňko, Kišš, alebo ako sa volal, však on koho ohrozoval? Však on nebol z ničoho vyšetrovaný ani obvinený a odstrelil ho jak špinavú handru. Po tretie presúval tu dlhoročných policajtov, ktorí nič zlé neurobili, nikoho neohrozovali, roky verne slúžili našej vlasti, kade-tade do tramtárie, po celej republike a správa sa k nim ako k posledným odkundesom. A po štvrté nezabraňujú demonštratívnemu zásahu voči policajnému funkcionárovi Kotekovi, na ktorom pred jeho rodinou bol vykonaný nekorektný, nemorálny, voči policajtovi – opäť –, čo roky slúžil našej vlasti, neférový zákrok. Preto musí pán Matúš Šutaj Eštok skončiť. A ešte druhá poznámka. Pán Gašpar, prosím vás pekne, vy nerozprávajte o dobrom mene polície, o dôveryhodnosti, pretože my vieme, komu bola odovzdaná polícia v čase, keď vy ste boli prezidentom Policajného zboru a Robert Kaliňák a Denisa Saková boli ministrami vnútra, z vašich úst je to absurdné. Ďakujem pekne. (Potlesk.)
Blanár, Juraj, podpredseda NR SR (2021-05-06):
Ďakujem, pán guvernér, za prečítanie a uvedenie Správy o výsledku hospodárenia Národnej banky Slovenska za uplynulý rok 2020. Teraz poprosím povereného člena výboru pre financie a rozpočet pána poslanca Erika Ňarjaša, aby informoval Národnú radu o výsledku prerokovania správy vo výbore. Nech sa páči, pán spravodajca, máte slovo.
Šimečka, Michal, podpredseda NR SR (2024-01-25):
Ďakujem veľmi pekne. Ďalšia otázka je od pani poslankyni Kosovej, ktorá v tejto chvíli v sále nie je. Preto prechádzame na otázku č. 12 od pána poslanca Dostála na ministra investícií, regionálneho rozvoja a informatizácie pána Rašiho, ktorého zastupuje pani ministerka zdravotníctva, a tá otázka znie: „Uvedomujete si, že nič by ekonomickému rozvoju regiónov na východe Slovenska neprospelo tak ako vstup Ukrajiny do Európskej únie a NATO?“ Prosím, pani ministerka.
Zmajkovičová, Renáta, podpredsedníčka NR SR (2014-03-20):
Pán poslanec Brocka.
J. Čech, poslanec: (2007-09-12):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 15. októbra 2007 a gestorský výbor do 16. októbra 2007. Pán predseda, prosím, dajte hlasovať.
Mierna, Anna, poslankyňa NR SR (2023-06-27):
Prosím ťa, sadni si.
Vaľová, Jana, poslankyňa NR SR (2013-06-25):
Pán poslanec Hlina, ty veľmi rád rozprávaš o zákonoch, ako ich treba dodržiavať, a o všetkom možnom. Ty vieš, aký zákon si porušil, čo si uverejnil na YouTube? Ty si sám svoju fotografiu a svoj prejav ja neviem, aby si bol, prepáč, obojpohlavný, napísal pod mojím menom Jana Vaľová. Ty si uverejnil Jana Vaľová za zníženie trestov pre dílerov drog. A dal si tam svoju fotku, svoj obraz a svoj prejav. Alojzko, si ty Jana Vaľová? Nehnevaj sa, ale toto skutočne sa nerobí. A ty tu rozprávaš o tom, aký si fantastický. Takže buď taký láskavý, uverejňuj si svoje príspevky pod svojím menom, pod svojou identitou. Keď sa za ňu hanbíš alebo máš nejaký problém prevtelenia alebo neviem čoho, tak prosím ťa, neprevteľuj sa do mňa, lebo ja po tom vôbec netúžim. Ďakujem.
A. Belousovová, podpredsedníčka NR SR: (2007-11-29):
Pán poslanec, chcete položiť doplňujúcu otázku? Nech sa páči.
Laššáková, Jana, podpredsedníčka NR SR (2014-07-10):
Pán poslanec Kuffa.
Bugár, Béla podpredseda NR SR (2017-12-12):
Ale musíte to tam nechať.
Petrák, Ľubomír, poslanec NR SR (2018-09-11):
Pán predsedajúci, boli odhlasované všetky návrhy, o ktorých sme mali hlasovať, a teda sme v treťom čítaní. Prosím, otvorte rozpravu.
Taraba, Tomáš, poslanec NR SR (2022-06-24):
No takže, dámy a páni, táto schôdza na to, aby sa mohla zvolať, potrebovala 30 hlasov. To znamená, že keď má SMER 27... A vy z Republiky máte koľko? Päť. To znamená, že tá schôdza vždy vie zbehnúť. Ak pozerám si tento... Daj mi to, máš to? (Rečník si prezerá mobil poslanca Filipa Kuffu.) Možeš to ty potom prečítať. Veľmi jasne Filip povedal, že my vzhľadom na to, že tá schôdza po prvé nebola zvolená, my budeme zvolávať schôdzu vlastnú, ak tá schôdza nepôjde. Je tak? Je tak, v tej esemeske to je. To znamená, že toto je dosť podstatná vec na to, aby ste vy nepúšťali bludy o tom, že tu niekto ide podržať nejakého Budaja. Po druhé ja neviem o žiadnom Matovičovi, že niekto podržal Matoviča, ja viem o tom, že tu sa hlasovalo o prorodinnom balíku, ktorý vy a SaS-ka jediní ste zarezali. Teraz ste v koalícii s Čaputovou, Čaputová urobí všetko pre to, aby to zarezala na Ústavnom súde (reakcie z pléna), vymýšľate si, vymýšľate si o nejakých desiatkach, najnovšie miliónoch na softvér, o ktorom nikto nič nevie, a to je v poriadku, vy ste sa proste rozhodli nebojovať proti tomu, aby za 1,7 mld. sa kupovali zbrane, ale aby sa nedalo slovenským rodinám, to je úplne v pohode. To, že váš bývalý člen predsedníctva, človek, ktorý vám predal politickú stranu, alebo previedol, alebo neviem, jak ste to urobili, o vás rozpráva, čo tam s vami zažil, to je medzi vami. Ale to, čo je pointa, a to neviete za... nikto z vás, fešáci, popreť. My keď sme išli na kandidátku s vami, my sme mali jednu požiadavku, že musíte podpísať memorandum, kde uznávate krivdy minulosti. Toto sme žiadali a to bola podmienka, pre ktorú sme boli ochotní tam ísť, a my nebudeme s vami zvolávať, po tomto, čo éterom lieta o vás, nič. To je celé. Buď to urobíte si... (Prerušenie vystúpenia časomerom a reakcie z pléna.)
V. Veteška, podpredseda NR SR: (2006-12-06):
Otváram všeobecnú rozpravu. Panie poslankyne a páni poslanci, budem vás najskôr informovať o písomne prihlásených poslankyniach a poslancoch do rozpravy k tomuto bodu programu, a to najskôr za poslanecké kluby. Ako prvý je Ivan Mikloš za SDKÚ – DS. Ďalej sú to Július Brocka za KDH, Tibor Mikuš za ĽS – HZDS, Anna Belousovová za SNS a László Gyurovszky za SMK – MKP. Potom rečníci písomne prihlásení v poradí sú Ivan Štefanec, Tibor Bastrnák, Ferdinand Devínsky, Jozef Mikuš, Iveta Radičová, Mária Sabolová, Ágnes Biró, Jarmila Tkáčová, Iván Farkas, József Berényi, Martin Fronc, Lucia Žitňanská, Dušan Jarjabek, Jozef Ďuračka, Magdaléna Vášáryová, Pavol Prokopovič. A ako dvadsiaty druhý je László Miklós. Po vystúpení všetkých rečníkov písomne prihlásených potom bude ešte príležitosť sa ústne prihlásiť. Teraz ako prvý dostáva slovo pán poslanec Ivan Mikloš za SDKÚ – DS. Nech sa páči.
Suja, Miroslav, poslanec NR SR (2021-06-16):
Ďakujem za slovo. Pán kolega, poukázali ste na bezpečnostnú previerku, ktorú stratil minister vnútra Mikulec, a že mu bola odobraná a doteraz nám nevysvetlil a nejaké zahmlieval, že prečo. Áno, ako vidíme, aj pri tomto sú koaliční poslanci hluchí, vlastne teraz nemusia byť hluchí, lebo tu neni nikto, okrem teda pani Remišovej alebo Remiášovej, ani jeden z OĽANO. Doteraz nieže len hluchí, ani sem nechodia, nám neodpovedali na to, že prečo stratil alebo prišiel o túto bezpečnostnú previerku. Hovoril ste, že by mali mať ruky zviazané zákonom, ale to ste nemyslel vážne isto. Lebo im zákon nehovorí absolútne nič. Absolútne nič. Každý, kto poukázal na to, že porušujú zákon, teraz sedí v base a bude trestne stíhaný. Každý, kto poukázal, že porušujú zákon, teraz sedí v base alebo je trestne stíhaný. A aby toho nebolo dosť, lebo toto všetko spustila správa SIS, ktorú nedokážu vyvrátiť, lebo vedia, že je pravdivá, tak sa vyhrážajú SIS-ke, že ju rozpustia. Podpredsedníčka vlády sa ide vyhrážať, že rozpustí SIS-ku, aby im naznačila, že ešte raz príde takáto správa a niečo podobné, že príde aj na nich. Tak, vážení kolegovia koaliční poslanci, až dvaja, ktorí tu sedíte, traja, pardon, traja, no dobre, predsedajúci, tak štyria, z deväťdesiatich piatich štyria, tak skúste porozmýšľať aj nad týmto. Skúste. Toto je právny štát? Každý, kto poukázal, sedí a idete sa vyhrážať ešte aj SIS-ke rozpustením, podpredsedníčka vlády, tá slávna, čo objavila škatuľky o odpočúvaní a nakoniec nič, skutok sa nestal?
Senko, Ján, poslanec NR SR (2015-07-01):
Áno, pán minister, pán poslanec Novotný záver svojho vystúpenia jasne spolitizoval a zatiahol túto tému kvót v hudbe do úplne iných problémov, ktoré nesúvisia s týmto zákonom. Ale nakoniec na to sme si už vo vystúpeniach opozičných poslancov zvykli, že v každej jednej téme hľadajú hlavne politiku a schopnosť a šancu osloviť verejnosť, aby ich malé percentá sa nejakým spôsobom zväčšovali a nachádzali možno sympatie vo verejnosti. Ja si myslím, že takýmto spôsobom asi tie sympatie vo verejnosti nenájdu. Ešte raz treba povedať, že na Slovensku v súkromných rádiách sa vysiela veľmi málo domácej hudobnej produkcie. Zopakujem to ešte raz. Je to menej ako 10 %. Na tomto našom trhu je neskutočne veľké množstvo pôvodného materiálu a kvalitného materiálu, ktorý ešte nebol prezentovaný v takmer žiadnom súkromnom rádiu. Nevieme, z akých dôvodov je to. Súkromné rádiá odmietajú niektorú novú súčasnú hudbu od domácich interpretov a autorov. Hovoria o tom, že to neprešlo nejakým ich prieskumom počúvateľnosti, čo celkom nie je pravda, jednoducho sa držia svojich playlistov, ktoré sú im odporúčané od nejakého pozadia, na základe ktorého sa finančné prostriedky, o ktorých sme hovorili, dostávajú mimo Slovenskej republiky. Ja si myslím, že tieto kvóty môžu ozaj pomôcť tomu, aby sa skvalitnila aj domáca pôvodná tvorba, aby sa do rádií dostal kvalitný materiál a aby slovenský poslucháč, ktorý si žiada domácu pôvodnú slovenskú tvorbu, aj ju mohol dostať a mohol ju počúvať.
Danko, Andrej, predseda NR SR (2019-09-13):
Keby ste sa nesmial, tak ich upozorním.
Blanár, Juraj, podpredseda NR SR (2023-05-18):
Ďakujem. Otváram rozpravu. Mám jednu písomnú prihlášku a tým je pán poslanec Peter Kremský, ktorému udeľujem slovo. Po jeho vystúpení dám možnosť prihlásiť sa ústne do rozpravy. Nech sa páči, pán poslanec Kremský.
Pellegrini, Peter, podpredseda NR SR (2020-06-04):
Pán poslanec Dostál.
Lengvarský, Vladimír, minister zdravotníctva SR (2022-12-05):
Dobrý deň prajem. Vážený pán predsedajúci, vážené pani poslankyne, páni poslanci, návrh zákona, ktorým sa dopĺňa a mení, mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov sa menia a dopĺňajú niektoré zákony a predkladá sa s cieľom zosúladiť ustanovenia zákona s požiadavkami formálneho oznámenia Európskej komisie, ktorým iniciovala proti Slovenskej republike nové konanie o porušení zmlúv vedené podľa čl. 258 zmluvy o fungovaní Európskej únie pod č. 2020/2296. Návrhom zákona sa okrem iného upravujú kompetencie orgánov radiačnej ochrany, kompetencie ministerstva dopravy, výstavby Slovenskej republiky v oblasti štátneho dozoru pri preprave rádioaktívnych materiálov a schvaľovaní prepravných obalových súborov, problematika ožiarenia prírodnými zdrojmi ionizujúceho žiarenia vrátane ožiarenia radónom, a to na pracoviskách a v pobytových priestoroch. Upresňujú sa požiadavky na nakladanie s rádioaktívnym odpadom a nakladanie s rádioaktívnym materiálom neznámeho pôvodu a opravuje sa rozsah informácií o negatívnych účinkoch ionizujúceho žiarenia, ktoré je potrebné poskytnúť tehotným a dojčiacim ženám. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu zákona. Ďakujem.
Žiga, Peter, podpredseda NR SR (2023-11-16):
V rozprave vystúpi pán poslanec Spišiak.
Chren, Martin, poslanec NR SR (2015-10-06):
Ďakujem veľmi pekne, vážený pán kolega. Medzi SKOK-om a KDH to občas iskrí. Sú témy, v ktorých sa nezhodneme. O to viacej si vážim toto vaše gesto a toto vaše vystúpenie, ktoré presne ukazuje, že sú témy, kde nemá zmysel sa rozdeľovať, sú témy, kde sa treba spájať v prospech občanov. A naozaj, skladám poklonu a ďakujem za tieto slová podpory. Možno len jedna faktická pripomienka. V tom Francúzsku dnes sú už ďalej. Dokonca tento rok vo Francúzsku prijali zákon, kedy stanovili, že obchody majú povinné dať potraviny po uplynutí dátumu minimálnej trvanlivosti na dobročinné účely. Čiže to, kde my riešime, aby Slovensko nebolo jednou z dvoch posledných krajín, ktorá to nemá ako dobrovoľnú možnosť, tak v tom Francúzsku sú už tak ďaleko, že to je dokonca povinnosť. Ďakujem veľmi pekne.
Pellegrini, Peter, predseda NR SR (2023-12-07):
Ďakujem pekne. Poprosím organizačný odbor, aby zajtra ráno na deviatu vytlačil poslancom nový program tak, v akom budeme do jeho ďalšej nejakej zmeny pokračovať. Pán poslanec Karas.
Paška, Pavol, predseda NR SR (2012-10-23):
Ďakujem pekne. Prerušujem rokovanie o tomto bode programu. Budeme pokračovať. Pán poslanec Hlina.
Nemky, Martin, poslanec NR SR (2022-05-03):
Pán predsedajúci, ďakujem pekne za slovo. Pán predseda HLAS-u, ďakujem ti za toto vystúpenie. Dobre si poukázal na to, že na Slovensku máme inštitúcie ako Ústavný súd, ktorý šestnástimi rozhodnutiami kritizuje Najvyšší súd Slovenskej republiky, pretože dochádza k porušovaniu základných ľudských práv a slobôd. Máme tu inštitúcie ako Generálnu prokuratúru, ktorá na to poukazuje. Máme tu odbornú obec, ako sú právnici, dekani právnickej fakulty. Máme tu od včera dokonca námestníka ministra spravodlivosti Spojených štátov amerických, ktorý povedal, že on sa nestíha čudovať, ako si Slovensko vykladá pojmy ako inštitút spolupracujúceho obvineného. Dobre si poukázal na to, že dneska tu nerozhodujeme o vine alebo nevine, ale hovoríme o tom, ako vládna väčšina zneužíva moc proti menšine, proti opozícii. Správne si poukázal na fakt, že vláda sa skrátka nestará o svojich ľudí. Máme tu enormné zdražovanie. Ľudia nestíhajú platiť svoje účty a jediné, čo im vláda dá alebo sa snaží dať, sú nejakým spôsobom hry a takto zalepiť občanom oči. Ja ti ďakujem za toto vystúpenie. Ďakujem pekne.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 139 poslancov, za návrh 48, proti 71, zdržalo sa 20 poslancov. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz budeme hlasovať v prvom čítaní o návrhu poslanca Igora Matoviča na vydanie zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu, tlač 638. Prosím spravodajcu z ústavnoprávneho výboru poslanca Miroslava Kadúca, aby hlasovanie uviedol. Nech sa páči, pán poslanec. (Hlasovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení neskorších predpisov , tlač 638.)